Польска ликвидачна комисия

Польска ликвидачна комисия Галичины и Тѣшинской Шлезии (ПЛК) — дочасный орган польской влады в роках 1918-1919 на указаных териториях, котрого задачов было утриманя безпечности и покою, ликвидация державно-правных односин, вяжучых територии з Австрийсков монархиев до часу сформованя сталой системы державной влады. 

История
28. октобра 1918 в Краковѣ зобрали ся послы австрийского Сойма од Галичины. Они в имени австрийского парламента сформовали Польску ликвидачну комисию (ПЛК), котра выслала ознамлѣня органам австрийской влады, жебы ся готовили передати владу. В чолѣ ПЛК стояв Витолд Витос. Од боку Регентской рады Польского кральовства быв установленый Генералный комисар польской влады в дѣлах Галичины и Тѣшинской Шлезии в особѣ князя Витолда Чарториского, але ПЛК не хотѣла ся ему подрядити. З иншого боку Украинской народной рады делегация рады на засѣданю 30. октобра 1918 осудила дѣи ПЛК, якы "нарушають суверенны дѣла Украинской Державы, створеной вольов украинского народа зо всѣх украинскых земель Австро-Мадярщины". Делегация закликала державны инштитуции и мѣстны органы влады бойкотовати росказы ПЛК.Литвин М. Р.: Польська ліквідаційна комісія. 

И украинскы и польскы представителѣ еден перед другым ставили ся ку Губернатору Галичины Карлу фон Гуйну (Huyn), з жаданьом, обы им передав владу. Але Губернатор Гуйн чекав на росказ од Вѣдня. ПЛК дала знати, же прийде до Львова 1. новембра 1918, ей план быв, жебы в каждом городѣ высокый польскый урядник зачав з вымѣнов австро-мадярскых знакох и надписох на польскы. Украинска народна рада видѣла, же грозить польскый путч и рѣшила сама взяти владу.Christopher Mick (2016).

В серединѣ новембра 1918 ПЛК подпорядковала ся новоствореной во Варшавѣ польской владѣ и зо своима збройныма силами войовала против ЗУЛР. В зачатку рока 1919 ПЛК была ликвидована.Кубійович В. 

 Жерела и одказы 
 Christopher Mick (2016). Lemberg, Lwow, and Lviv 1914-1947: Violence and Ethnicity in a Contested City. Purdue University Press. p. 143.  Доступно онлайн
 Кубійович В.: Польська Комісія Ліквідаційна. //Енциклопедія українознавства. Гол. ред. В. Кубійович. Париж - Ню Йорк: Молоде життя, 1970. Том 6, сс. 2232-2233.
 Литвин М. Р.: Польська ліквідаційна комісія. //Енциклопедія історії України в 10 т. / гл. ред: Смолій В. А.; Інститут історії України НАН України. — К.: Наукова думка, 2011. — Т. 8 : Па — Прик. — С. 379. —  Доступно онлайн 

 Референции 

Катеґорія:История Украины
Катеґорія:История Польщи